b'\n_START_ARTICLE_\nTip in Tap (maskoti)\n_START_PARAGRAPH_\nTip in Tap sta bili uradni maskoti Svetovnega prvenstva v nogometu 1974. Sta rde\xc4\x8deli\xc4\x8dna de\xc4\x8dka, oble\xc4\x8dena v opravo nem\xc5\xa1ke nogometne reprezentance. Na majici levega je napis WM, na majici desnega pa 74, skupaj torej "WM 74", kar stoji za "Weltmeisterschaft 74" ("Svetovno prvenstvo 74"). Levi de\xc4\x8dek ima v desni roki \xc5\xbeogo._NEWLINE_Tip in Tap sta bila tretji maskoti Svetovnih prvenstev v nogometu. Nem\xc5\xa1ki organizatorji so se oklenili mehi\xc5\xa1kega zgleda maskote Juanito, torej \xc4\x8dlove\xc5\xa1ke maskote. Vendar \xc5\xbeeleli so imeti bolj\xc5\xa1o maskoto, zato so dodali \xc5\xa1e enega de\xc4\x8dka - ravno tako igrivega kolega.  Izbira de\xc4\x8dka za maskoto je bila namenjena tudi popularizaciji \xc5\xa1porta pri mladih. Navado \xc4\x8dlove\xc5\xa1ke maskote so nadaljevali nato argentinski organizatorji leta 1978, ne pa tudi \xc5\xa1panski leta 1982._NEWLINE_Maskoti sta prav tako imeli simboli\xc4\x8den pomen. Eden od njiju je bil \xc4\x8drnolas in majhen, drugi pa blondinec in velik. Simbolika razli\xc4\x8dnosti je v tem, da so organizatorji \xc5\xbeeleli zbli\xc5\xbeati oba de\xc4\x8dka, ki bi prav lahko predstavljala tudi obe Nem\xc4\x8diji.  De\xc4\x8dka sta tako predstavljala bratstvo obeh Nem\xc4\x8dij. _NEWLINE_Izmed de\xc4\x8dkov je Tip \xc4\x8drnolas in manj\xc5\xa1i de\xc4\x8dek, ki nosi v roki nogometno \xc5\xbeogo, Tap pa je vi\xc5\xa1ji in svetlolasi de\xc4\x8dek.'